ლუნდი
ლუნდი (შვედ. Lund) — ქალაქი სამხრეთ შვედეთში, სკონეს პროვინციაში, ლუნდის მუნიციპალიტეტის ცენტრი. 2010 წლის მონაცემებით მისი მოსახლეობა 82 800 ადამიანია, მთლიანი მუნიციპალიტეტის კი 110 824. მიჩნეულია, რომ ქალაქი 990 წელს დაარსდა, როდესაც სკონე დანიას მიეკუთვნებოდა. სულ მალე ის ბალტიის ზღვის რეგიონის მთავარი ქრისტიანული ცენტრი გახდა, იმ დროს, როდესაც ქრისტაინული მისიებისთვის ეს არეალი ჯერ კიდევ საზღვრად რჩებოდა. 1103 წლისთვის ქალაქი არქისაეპისკოპოსო ცენტრი იყო. ცენტრალურ ნაწილში აღმართულია ლუნდის კათედრალი, რომელიც 1090-1145 წლებშია აგებული. 1666 წელს დაარსებული ლუნდის უნივერსიტეტი დღეისათვის სკანდინავიის ერთ-ერთი უდიდესი საგანმანათლებლო-სამეცნიერო ინსტიტუციაა.